EkBass/fiwiki-20250220-pages-articles huggingface dataset:
Onnellinen käsi

Onnellinen käsi (; op. 18) on Arnold Schönbergin säveltämä vuoden 1913 yksinäytöksinen ooppera, johon säveltäjä myös teki itse libreton. Se kantaesitettiin Wienissä 24. lokakuuta 1924. Luokka:1910-luvun musiikkiteokset Luokka:Arnold Schönbergin teokset Luokka:Saksankieliset oopperat
Andrew Smith

Andrew Smith (3. joulukuuta 1797, Hawick, Roxburghshire – 12. elokuuta 1872) oli skotlantilainen eläintieteilijä, kirurgi ja tutkimusmatkailija. Smith opiskeli lääketiedettä Edinburghin yliopistossa ja valmistui 1819. Sitä ennen hän oli liittynyt armeijan lääkintähuoltojoukkoihin 1816. Hänet komennettiin Grahamstowniin Etelä-Afrikkaan 1820 valvomaan eurooppalaisten sotilaiden lääkintähuoltoa. 1822 hän sai komennuksen Albanyn alueelle, josta käsin hän johti tieteellistä retkikuntaa sisämaahan. Useita kertoja hänet lähetettiin bantuheimojen luo. 1824 hän vieraili Kaffrariassa ja teki tutkimuksia xhosaheimon tavoista. 1825 Kapmaan kuvernööri Charles Somerset nimitti Smithin ensimmäiseksi Etelä-Afrikan luonnonhistoriallisen museon pääjohtajaksi Kapkaupungissa. 1828 Smith lähetettiin Namaqualandiin raportoimaan bushmanien elinoloista, ja kokemuksistaan hän kirjoitti teoksen On the origin and history of the Bushmen 1831. Samana vuonna alkoi liikkua huhuja levottomuuksista idässä ja kuvernööri Lowry Cole lähetti Smithin Nataliin tammikuussa 1832. Täällä hän haastatteli Dingaania ja raportoi Colelle. Hänen raporttinsa aiheutti kiinnostusta Kapmaan liikemiespiireissä ja paljolti sen ansiosta Iso- Britannia otti haltuunsa Port Natalin 1844. Kauppiaiden raportit Orange Riverin pohjoispuolelta 1833 johtivat Smithin puolitoista vuotta kestäneeseen matkaan Basutomaahan, Kurumaniin, Mzilikazi tukialueelle ja niinkin kauas pohjoiseen kuin Magaliesbergiin. Charles Davidson Bell matkusti mukana retkikunnan taiteilijana. Smithin Report of the expedition for exploring Central Africa julkaistiin 1836. Outoa kyllä, mutta ainoastaan kaksi lyhyttä raporttia julkaistiin hänen palattuaan Kapkaupunkiin 1836, vaikka hänen päiväkirjansa myöhemmin toimitti Percival R. Kirby ja sen julkaisi Van Riebeeck Society vuosina 1939-40 nimellä The Diary of Dr. Andrew Smith, Director of the 'Expedition for Exploring Central Africa', 1834-36. Smith tapasi Charles Darwinin (1809-1882), kun tämä käväisi 1836 Kapmaassa HMS Beaglella. Darwin mainitsee Smithin kirjeenvaihdossaan ja kirjoituksissaan. Darwin ylisti Smithiä tämän saadessa Royal Societyn jäsenyyden 1857. Smith muutti takaisin Englantiin tammikuussa 1837. Hän julkaisi 5-osaisen teoksen Etelä-Afrikan eläimistä 1838–1850, Illustrations of the Zoology of South Africa. Hän eteni nopeasti urallaan ja 1853 hänestä tuli armeijan lääkintähuollon pääjohtaja. Hän oli vastuussa Krimin sodan lääkintähuollosta. Työstään hän sai huomattavia kunnianosoituksia eri yliopistoilta ja oppineiden yhteisöiltä. Sairastuminen pakotti hänet luopumaan virastaan 1858. Samana vuonna hänet lyötiin ritariksi (Knight Commander of the Bath). Smith nimesi lukuisia lajeja, muun muassa kosteikkofrankoliinin. Luokka:Brittiläiset ornitologit Luokka:Brittiläiset kirurgit Luokka:Vuonna 1797 syntyneet Luokka:Vuonna 1872 kuolleet
Ohjaskelkkailu talviolympialaisissa 2002

XIX talviolympialaisissa Salt Lake Cityssä vuonna 2002 järjestettiin ohjaskelkkailussa kolme kilpailua: miesten yksinkelkkailu, naisten yksinkelkkailu sekä parikelkkailu. == Miesten yksinkelkkailu == Sija Maa Kilpailija Aika 1 Armin Zöggeler 2.57,941 2 Georg Hackl 2.58,270 3 Markus Prock 2.58,283 == Parikelkkailu == Sija Maa Kilpailijat Aika 1 Patric-Fritz Leitner Alexander Resch 1.26,082 2 Mark Grimmette Brian Martin 1.26,216 3 Chris Thorpe Clay Ives 1.26,220 == Naisten yksinkelkkailu == Sija Maa Kilpailija Aika 1 Sylke Otto 2.52,464 2 Barbara Niedernhuber 2.52,785 3 Silke Kraushaar 2.52,865 ==Lähteet== * Luokka:Talviolympialaiset 2002 2002
Koto

Koto voi tarkoittaa seuraavia asioita: * koto, perinteinen japanilainen kielisoitin * Koto, italialainen italodiskoryhmä * Kōtō, yksi Tokion erillisalueista * Koto, japanilainen ravintola Helsingissä * Koto, sukunimenä: ** Joonas Koto, suomalainen kitaristi
Angéla Németh

Angéla Ránky (o.s. Németh, 18. helmikuuta 1946 Budapest – 5. elokuuta 2014) oli unkarilainen keihäänheittäjä ja olympiavoittaja. Hän oli myös maajoukkuetason koripalloilija. Angéla Németh pelasi koripalloa vuoteen 1964 mutta vaihtoi sitten lajia keihäänheittoon. Budapestin EM-kisoissa 1966 hän karsiutui heitettyään tuloksen 49,14. Méxicon 1968 olympialaisissa 176-senttinen Németh heitti toisella kierroksella silloisen ennätyksensä 60,36 ja voitti kultaa. Avioiduttuaan Angéla Ránky voitti kultaa Ateenan EM-kisoissa 1969 tuloksella 59,76. Helsingin EM-kisoissa 1971 hän sijoittui neljänneksi ja Münchenin 1972 olympialaisissa hän karsiutui loppukilpailusta. Németh kuoli vuonna 2014 68-vuotiaana pitkän sairauden jälkeen. ==Saavutukset== * Olympiakultaa Méxicossa 1968 (tulos 60,36) * EM-kultaa Ateenassa 1969 (tulos 59,76) * EM-kisoissa neljäs Helsingissä 1971 (tulos 57,44) ==Henkilökohtaiset ennätykset== * Keihäänheitto 60,58 ==Lähteet== * * * * Angéla Németh-Ránky Bio, Stats and Results Olympics at Sports-Reference.com === Viitteet === Luokka:Unkarilaiset keihäänheittäjät Luokka:Unkarilaiset olympiavoittajat Luokka:Unkarilaiset koripalloilijat Luokka:Vuonna 1946 syntyneet Luokka:Vuonna 2014 kuolleet
Fokker Dr.I

Fokker Dr.I Dreidecker () oli Saksan keisarillisten ilmavoimien Luftstreitkräften ensimmäisessä maailmansodassa käyttämä hävittäjälentokone. Reinhold Platzin suunnittelema ja Fokker-Flugzeugwerken valmistama kone tunnetaan erityisesti siitä, että useiden muiden saksalaisten hävittäjä-ässien ohella myös Punaisena paronina tunnettu Manfred von Richthofen lensi tällä konetyypillä. Koneen tuotannon päättyessä toukokuussa 1918 niitä oli ehditty valmistaa ainoastaan 320 kappaletta. Nykypäiviin saakka alkuperäisiä koneita on säilynyt vain muutamia, mutta lentokuntoisia jäljitelmiä on yli 200 kpl. ==Historia== Brittien Royal Naval Air Service (RNAS) otti huhtikuussa 1917 palveluskäyttöön Sopwith Triplanen, joka nopeasti osoittautui ylivoimaiseksi saksalaisten Albatros- ja Halberstadt-koneisiin nähden. Saksan sotaministeriön ilmavoimista vastaava Idflieg (lyh. Inspektion der Fliegertruppen) tilasi lentokonevalmistajilta suunnitelman uudesta kolmitasosta. Yksitoista saksalaista konevalmistajaa vastasi tilaukseen, muun muassa Albatros, Pfalz, AEG, DFW, Schütte-Lanz, ja Euler. Näistä ainoastaan Pfalz Dr. I pääsi sarjavalmistukseen asti. Fokkerin vastaus tilaukseen oli V.3, pieni pyörivällä tähtimoottorilla varustettu kolmitaso, jossa oli teräsputkirunko. Lentokokeiden osoittamien puutteiden vuoksi Fokker valmisti parannellun V.4-prototyypin, jonka suurimmat uudistukset olivat suuremmat ohjaussiivekkeet ja siipien kärkiväli; myös siipien tuentaa parannettiin. Fokker V.4 osoittautui ylivoimaiseksi muiden valmistajien esityksiin nähden ja määrättiin välittömästi sarjavalmistukseen. Kaksi esituotantosarjan konetta (102/17 ja 103/17) nimikkeellä F.I toimitettiin Markebeekeen Belgiaan Jagdstaffel (lyh. Jasta) 10:n ja 11:n taistelukoekäyttöön 28. elokuuta 1917. Richthofen lensi 102/17-sarjanumeroisella koneella 1. syyskuuta ja seuraavien kahden päivän aikana ampui alas kaksi viholliskonetta. Kogenluftille (lyh. Kommandierender General der Luftstreitkräfte) antamassaan raportissa hän kuvaili konetta erittäin tyydyttäväksi. Esituotantosarjan koneet olivat kuitenkin lyhytikäisiä: Jasta 11:n Staffelführer Kurt Wolff ammuttiin alas 102/17-koneessa 15. syyskuuta ja Jasta 10:n Staffelführer Werner Voss kuoli 103/17-koneen ohjaimiin 23. syyskuuta 1917. Sarjatuotantokoneiden toimitukset alkoivat saman vuoden lokakuussa; kaikki koneet menivät Jasta 1:n käyttöön. ==Tekniset tiedot== == Lähteet == == Aiheesta muualla == Dr1 Luokka:Saksalaiset hävittäjälentokoneet Luokka:1910-luvun hävittäjälentokoneet
Miloslava Rezková

Miloslava Hübnerová (o.s. Rezková, 22. heinäkuuta 1950 Praha – 19. lokakuuta 2014) oli tšekkoslovakialainen korkeushyppääjä ja olympiavoittaja. Vuonna 1967 Miloslava Rezkován korkeushyppyennätys oli 166. Vuonna 1968 hän voitti 18-vuotiaana olympiakultaa Méxicon kisoissa tuloksella 182. Ateenan EM- kisoissa 1969 hän voitti kultaa tuloksella 183. Avioiduttuaan valmentajansa Rudolf Hübnerin – 218 cm hallissa ja 214 cm ulkoradoilla ylittäneen entisen korkeushyppääjän – kanssa 169-senttinen rouva Hübnerová sijoittui vielä kaksissa seuraavissa EM-kisoissa viidenneksi ja Münchenin 1972 olympialaisissa 15:nneksi. Ammatiltaan Miloslava Hübnerová oli kultaseppä. ==Saavutukset== * Olympiakultaa Méxicossa 1968 (tulos 182) * Olympiakisoissa 15:s 1972 (tulos 182) * EM-kultaa Ateenassa 1969 (tulos 183) * EM-kisoissa viides Helsingissä 1971 (tulos 186) ja Roomassa 1974 (tulos 186) ==Henkilökohtaiset ennätykset== * Korkeushyppy 187 ==Lähteet== * * ===Viitteet=== Luokka:Tšekkoslovakialaiset korkeushyppääjät Luokka:Tšekkoslovakialaiset olympiavoittajat Luokka:Vuonna 1950 syntyneet Luokka:Vuonna 2014 kuolleet
Seututie 296

Seututie 296, jonka nimi on Ala-Okeroistentie, kulkee Hollolan Salpakankaalta Ala-Okeroisten kautta Renkomäkeen. Tie risteää entisen valtatie 4:n, seututie 140:n kanssa, jonka kadunnimi on Helsingintie. Risteyksen jälkeen seututien nimi on Uusi Orimattilantie. Uusi Orimattilantie päättyy Uudenmaankatuun Renkomäessä Tien varrella sijaitsevat muun muassa: *Yli-Kartano *Hollolan Kartano *Okeroinen ja Riihelä * Jokimaan ravikeskus ja Jokimaa * Renkomäki. 296 Luokka:Hollolan liikenne
Margitta Gummel

Margitta Gummel (o.s. Helmbold, 29. kesäkuuta 1941 – 26. tammikuuta 2021) oli DDR:ää edustanut kuulantyöntäjä ja olympiavoittaja. Margitta Helmbold sijoittui kuulantyönnössä viidenneksi Tokion 1964 olympialaisissa. Vuonna 1966 hän voitti sisäratojen Euroopan mestaruuden ja sai ulkoratojen EM-kisoissa Budapestissa hopeaa hävittyään vain Neuvostoliiton Nadešda Tšišovalle. Syyskuussa 1968 rouva Gummel työnsi maailmanennätyksen 18,87. Méxicon 1968 olympialaisissa hän työnsi loppukilpailun kolmannella kierroksella maailmanennätyksen 19,07 ja paransi viidennellä työnnöllään tulokseksi 19,61, mikä riitti olympiavoittoon. Syyskuussa 1969 hän työnsi maailmanennätyksen 20,10 ylittäen toisena naiskuulantyöntäjänä 20 metrin rajan. Viisi päivää myöhemmin Ateenan EM-kisoissa hän sai hopeaa ja menetti maailmanennätyksensä Nadešda Tšišovalle. Helsingin EM-kisoissa 1971 Gummel sai pronssia. Münchenin 1972 olympialaisissa hän työnsi uransa parhaan tuloksen 20,22, mutta Tšišova oli jälleen parempi uudella ME-tuloksella. Ammatiltaan Margitta Gummel oli liikennepoliisi. Hän toimi sekä DDR:n että yhdistyneen Saksan olympiakomiteassa. DDR:n järjestelmällisestä dopingista kirjan kirjoittaneen Brigitte Berendonkin mukaan Gummel oli ensimmäisiä anabolisten steroidien käytön aloittaneita itäsaksalaisia naisurheilijoita. Lokakuussa 1967, 26-vuotiaana, Gummel oli työntänyt DDR:n ennätyksen 17,69. Kesäkuussa 1968 hän paransi ennätystään kolmeen kertaan muutamilla senttimetreillä, työntäen parhaimmillaan 17,86. Berendonkin tekemien arkistolöytöjen mukaan Gummel aloitti ensimmäisen Oral-Turinabol-kuurinsa heinäkuun loppupuolella 1968. Kuuden viikon päivittäisen dopingin käytön jälkeen hän työnsi jo 18,43 ja muutamaa viikkoa myöhemmin 22. syyskuuta hän työnsi maailmaennätyksen 18,87. Lokakuussa Méxicon olympialaisissa hän työnsi 19,61. == Saavutukset == * Olympiakultaa Méxicossa 1968 (tulos 19,61) * Olympiahopeaa Münchenissä 1972 (tulos 20,22) * Olympiakisoissa viides Tokiossa 1964 (tulos 16,91) * EM-hopeaa Budapestissa 1966 (tulos 17,05) ja Ateenassa 1969 (tulos 19,58) * EM-pronssia Helsingissä 1971 (tulos 19,22) * EM-hallikultaa 1966 == Maailmanennätykset == * 18,87 Frankfurt an der Oderissa 22. syyskuuta 1968 * 19,07 Méxicossa 20. lokakuuta 1968 * 19,61 Méxicossa 20. lokakuuta 1968 * 20,10 Berliinissä 11. syyskuuta 1969 == Lähteet == * * ===Viitteet=== Luokka:Itäsaksalaiset kuulantyöntäjät Luokka:Itäsaksalaiset olympiavoittajat Luokka:Vuonna 1941 syntyneet Luokka:Vuonna 2021 kuolleet
Nicola d’Arienzo

Nicola d’Arienzo (24. joulukuuta 1842 Napoli – 25. huhtikuuta 1915 Napoli) oli italialainen säveltäjä. Hän tuli aikanaan kohtalaisen tunnetuksi oopperoillaan, mutta on jäänyt pitkälti aikalaistensa varjoon. == Teoksia == * Monzú Gnazio, o La fidanzata del parrucchiere (1860) * I due mariti (1866) * Le rose (1868) * Il cacciatore delle Alpi (1870) * I due mariti (uudistettu versio, 1871) * Il cuoco (1873) * I viaggi (1875) * La figlia del diavolo (1879) * I tre coscritti (1880) * La fiera (1887) D’Arienzon tiedetään säveltäneen myös oopperoita, jotka eivät koskaan saaneet kantaesitystään: * Rita di Lister * Lesbo di Rodio * Capitan Fracassa Luokka:Italialaiset säveltäjät Luokka:Vuonna 1842 syntyneet Luokka:Vuonna 1915 kuolleet
Hyppönen

Hyppönen on seuraavien tunnettujen suomalaisten sukunimi: *Eetu Hyppönen (s. 1985), liikemies *Eila Hyppönen (s. 1974), Suomen Journalistiliiton lainopillinen sihteeri ja entinen pääsihteeri *Heikki Hyppönen (1885–1956), kirjailija *Henkka Hyppönen (s. 1972), juontaja, toinen Hyppönen-Enbuske Experience-ohjelman isännistä *Irja Hyppönen (Irja Holopainen, 1922–1997), kirjailija *Janne Hyppönen (s. 1970), jalkapallovalmentaja *Juha Hyppönen (s. 1947), näyttelijä *Kauko Hyppönen (1914–2000), kestävyysjuoksija *Laura Hyppönen, elokuvaohjaaja *Mikko Hyppönen (s. 1969), tutkija *Ossi Hyppönen (s. 1937), jääkiekkoilija *Risto Hyppönen (s. 1950), elokuvakäsikirjoittaja ja tuottaja. *Väinö Hyppönen (1878–1958), kenkätehtailija.
Ichigo 100%

Ichigo 100% on japanilainen manga- ja animesarja, joka kertoo Junpei Manakasta ja hänen ystävistään. Sarjan tekijä on Mizuki Kawashita. Sarjan muita henkilöitä ovat Aya Toujo, Rikiya Komiyama, Tsukasa Nishino, Okusa, Hiroshi Sotomura, Amachi, Satsuki Kitaoji, Misuzu Sotomura ja Chinami Hashimoto. ==Juoni== Eräänä kauniina päivänä Junpei Manaka menee koulunsa katolle katsomaan kaunista näköalaa. Katolla Junpei huomaa kauniin koulutytön joka kaatuu ja tuulen nostaessa tytön hametta, paljastuu hänen mansikka- alushousunsa. Tyttö juoksee pois ennen kuin Junpei saa selville hänen nimeään. Junpei, joka haluaa tulla elokuvaohjaajaksi ajattelee, että tämä olisi täydellinen kohtaus elokuvaan. Niinpä hän alkaa etsiä tyttöä ainoana vihjeenään, että hänellä on mansikka-alushousut. Luokka:2000-luvun anime ja manga Luokka:Haaremianime ja -manga Luokka:Shōnen Luokka:Animesarjat Luokka:Mangasarjat
Ida Basilier

Ida Mathilda Basilier-Magelssen (10. syyskuuta 1846 Nivala - 23\. toukokuuta 1928 Hegra, Norja) oli suomalainen oopperalaulaja. Ida ehti lapsuudessaan asua syntymäpaikkakuntansa Nivalan lisäksi Kalajoella ja Kokkolassa ennen kuin perhe muutti Ouluun. Päästötodistuksen Oulun tyttökoulusta hän sai vuonna 1862. Perheessä harrastettiin musiikkia, ja Ida oli jo lapsena innostunut laulamisesta. Laulun opinnot Ida aloitti Helsingissä Ruotsalaisen teatterin laulunopettajan Filip Jacobsonin johdolla. Lahjojensa ansiosta hän sai valtion apurahan, jonka turvin hän pääsi Pariisin konservatorioon vuosiksi 1867-1870\. Lisäksi hän opiskeli lyhyen aikaa Pietarissa. Opintojensa jälkeen Ida kiinnitettiin Ruotsin kuninkaalliseen oopperaan vuosiksi 1872-1874\. Suomalaisessa oopperassa hän esiintyi vierailevana tähtenä vuodesta 1873 alkaen ja vakinaisemmin vuosina 1876-1878\. Oopperakiinnitysten lisäksi Ida konsertoi Pohjoismaissa ja muuallakin Euroopassa. Vuonna 1878 hän meni naimisiin norjalaisen Johan Sigismund Cammermeyer-Magelssonin kanssa ja asettui asumaan Osloon. Ida esiintyi vielä jonkun kerran Oslossa ja Suomessakin, mutta hänen päätoiminen työnsä oli toimia Oslon konservatorion laulunopettajana. Ida Basilierille on pystytetty muistopatsas Norjan Hegraan. == Lähteet == ==Aiheesta muualla== Luokka:Suomalaiset sopraanot Luokka:Vuonna 1846 syntyneet Luokka:Vuonna 1928 kuolleet
Adam Rodríguez

Adam Rodríguez (s. 2. huhtikuuta 1975 New York) on yhdysvaltalainen näyttelijä. Hänen televisiouraansa kuuluu muun muassa Roswell, Felicity, Brooklyn South, NYPD Blue, Kova laki (Law & Order), Ruma Betty, CSI: Miami, Criminal Minds sekä UPN:n lyhytkestoinen All Souls, jossa esitti pyörätuolissa liikkuvaa tietokone-eksperttiä Patrick Fortadoa riivatussa sairaalassa. Hän on myös esiintynyt Jennifer Lopezin videossa "If You Had My Love". Elokuvissa hän on esiintynyt kahdessa independent-tuotannossa: Sacred Is the Flesh rappari Nasin ja Elise Nealin kanssa, sekä Rikki, the Pig Jon Sedan ja Mario Lopezin kanssa. Lukiossa hän suunnitteli olevansa ammattimainen baseballin pelaaja, mutta loukkaantuminen murskasi unelmat. Vasta collegen näyttelemiskurssin jälkeen hän päätti ruveta näyttelemään. Hän lopetti koulun ja työskenteli hanttihommissa – jopa välitysfirmassa sekä kiinteistövälitysfirmassa – jotta ei olisi klassinen nälkiintyvä näyttelijä. Lopulta asiat lähtivät käyntiin. Sen jälkeen kun hän oli saanut yksirivisen roolin NYPD Blue -sarjassa hän sai roolin Brooklyn Southista konstaapeli Hector Villanuevana. Rodríguez on ollut myös Lionel Richien musiikkivideossa "I Call it Love" Rodríguez esittää CSI: Miamissa rikostutkija Eric Delkoa. Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
Michael Arne

Michael Arne (n. 1740 – 14. tammikuuta 1786) oli brittiläinen säveltäjä. Hän syntyi Lontoossa säveltäjä Thomas Arnen pojaksi. Hänen tunnetuimpiin kappaleisiinsa kuuluu laulu ”Lass with the Delicate Air”. Michael Arnen äiti oli Cecilia Young. Hänet kasvatti pääosin hänen tätinsä, hänen vanhempansa erosivat vuonna 1755. Nuoruudessaan hän sai mainetta laulajana, cembalistina ja urkurina. 1750–1760-luvuilla hän sävelsi useita lauluja teatteria varten Lontoossa. Arne meni vuonna 1766 naimisiin laulajatar Elizabeth Wrightin kanssa. Hän oli aikuisiällään kiinnostunut alkemiasta, mikä osaltaan edesauttoi säveltäjän viimeisten vuosien taloudellista romahtamista. Hän kuoli noin 46-vuotiaana köyhyydessä Lambethissa. Laulujensa lisäksi Arne sävelsi muutamia englantilaisia oopperoita ja vielä useampia yhteistyössä muiden ajan säveltäjien kanssa. Luokka:Brittiläiset säveltäjät Luokka:1700-luvulla syntyneet Luokka:Vuonna 1786 kuolleet
Kevät (albumi)

Kevät on lauluyhtye Rajattoman viides albumi. Se on julkaistu vuonna 2005. Albumi sisältää 11 suomenkielistä kappaletta. Levyn ensimmäinen single on vuonna 2009 lopettaneen The Crash -yhtyeen Teemu Brunilan säveltämä ja sanoittama kappale ”Lunta”. Kappaleesta on tehty myös musiikkivideo. Video esitettiin Levyraati-ohjelmassa 17. huhtikuuta 2005, ja raati valitsi sen voittajaksiHS:n Nyt-liitteen verkkosivut 19.4.2005. Toinen single albumilta oli Ufo Mustosen tekemä ”Kertosäkeen nainen”. Kevät-albumia on myyty 19 500 kappaletta, ja kultalevyn se sai ilmestymisvuonnaanIFPI:n tilastot , luettu 18.8.2007. Albumi nousi Suomen virallisella albumilistalla parhaimmillaan sijalle kolme . ==Kappaleet== # (säv. & san. Soila Sariola) # (säv. & san. Teemu Brunila) # (säv. & san. Mia Makaroff) # (säv. & san. Ufo Mustonen) # (säv. & san. Markku Reinikainen) # (säv. & san. Jarkko Kuoppamäki) # (säv. & san. Timo Kiiskinen) # (säv. Jussi Chydenius, san. Heikki Salo) # (säv. Teemu Brunila ja Hannu Korkeamäki, san. Teemu Brunila) # (säv. & san. Kalle Chydenius) # (säv. & san. Tommi Lattunen) ==Lähteet== Luokka:Vuoden 2005 albumit Luokka:Rajattoman albumit Luokka:Leri Leskisen tuottamat albumit
Madeline Manning

Madeline Manning (myöh. Jackson, Mims, s. 11. helmikuuta 1948) on entinen yhdysvaltalainen 800 metrin juoksija ja olympiavoittaja. Madeline Manning voitti olympiakultaa 800 metrin juoksussa Méxicon 1968 kisoissa. Neljä vuotta myöhemmin Münchenin 1972 olympiakisoissa hän putosi 800 metrillä välierissä mutta sai hopeaa 4 x 400 metrin viestissä, jossa hän juoksi toisen osuuden. Hän piti juoksu-urallaan useasti välivuosia mutta oli mukana vielä Montrealin 1976 olympiakisoissa (putosi välierissä) ja valittiin vuonna 1980 Yhdysvaltain olympiajoukkueeseen, mutta olympiaboikotti esti matkan Moskovan kisoihin. Vuonna 1981 Manning juoksi 800 metrillä ajan 1.58,50, jolla hän oli sen vuoden maailmantilastossa 13:s, edellään vain itäblokin juoksijoita. Madeline Manning esiintyi gospellaulajana ja toimi saarnaaja Billy Grahamin apulaisena. ==Saavutukset== * Olympiakultaa 800 metrillä Méxicossa 1968 (tulos 2.00,9) * Olympiahopeaa 4 x 400 metrillä Münchenissä 1972 (tulos 3.25,2) ==Henkilökohtaiset ennätykset== * 400 metriä 52,2 * 800 metriä 1.57,9 * 1 000 metriä 2.37,3 ==Lähteet== * * ===Viitteet=== Luokka:Yhdysvaltalaiset keskimatkojen juoksijat Luokka:Yhdysvaltalaiset olympiavoittajat Luokka:Vuonna 1948 syntyneet Luokka:Elävät henkilöt
Rajgir

Rajgir (entinen Rajagriha, ) on kaupunki Nalandan piirikunnassa Biharin osavaltiossa Intiassa. Muuhun Intiaan verrattuna alueen taloutta rasittavat etenkin nopea väestönkasvu ja toistuvat tulvat. Rajgirin asema on hieman muuta aluetta parempi uskonnollisiin kohteisiin suuntautuvan turismin takia. Myös kaupungissa olevat kuumat lähteet kiinnostavat turisteja. Vuoden 2011 väestönlaskennassa siellä asui 41 587 asukasta. Rajgir oli Magadha-valtion pääkaupunkina 400-luvulle eaa. asti, jolloin kuningas Ajatashatru siirsi pääkaupungin Pataliputraan. Kaupungissa on lukuisia historiallisia kohteita tältä kaudelta, kuten hallintorakennuksia, buddhalaisia temppeleitä ja stupia. Rajgir on sekä buddhalaisille että jainalaisille pyhä kaupunki, sillä kummankin uskonnon perustajat Gautama Buddha ja Mahavira oleskelivat siellä. Shanti Stupa, Rajgir.jpg|Vishwa Shanti Stupa == Lähteet == * === Viitteet === == Aiheesta muualla == Luokka:Biharin kaupungit
Tim Kaine

Timothy Michael ”Tim” Kaine (s. 26. helmikuuta 1958 Saint Paul) on yhdysvaltalainen lakimies ja demokraattisen puolueen poliitikko. Hän tuli valituksi Richmondin kaupunginvaltuustoon Virginiassa ensimmäistä kertaa vuonna 1994 ja nousi sittemmin kaupungin pormestariksi. Hän aloitti tammikuussa 2002 Virginian varakuvernöörinä ja toimi vuoden 2006 tammikuusta osavaltion kuvernöörinä. Kaine nousi demokraattien kansallisen komitean (Democratic National Committee) puheenjohtajaksi tammikuussa 2009 ja toimi tehtävässä huhtikuuhun 2011. Hän jätti paikkansa kuvernöörinä vuonna 2010 ja hänen seuraajakseen valittiin republikaani Bob McDonnell. Kaine valittiin marraskuussa 2012 Yhdysvaltain senaatin jäseneksi Virginiasta ja hän aloitti tehtävässä tammikuussa 2013. Hän voitti vaaleissa niin ikään kuvernöörinä aiemmin toimineen George Allenin. Heinäkuussa 2016 Hillary Clinton valitsi Kainen Yhdysvaltain demokraattisen puolueen varapresidenttiehdokkaaksi vuoden 2016 presidentinvaaleissa. Kaine on naimisissa ja hänellä on kolme lasta. Ennen poliittista uraansa hän työskenteli lakimiehenä Richmondissa ja opettajana Richmondin yliopiston lakikoulussa. == Lähteet == Luokka:Virginian kuvernöörit Luokka:Yhdysvaltain osavaltioiden varakuvernöörit Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1958 syntyneet Luokka:Elävät henkilöt Luokka:Amerikanirlantilaiset Luokka:Amerikanskotlantilaiset
Colette Besson

Colette Besson (myöh. Nogués, 7. huhtikuuta 1946 Saint-Georges-de-Didonne – 9. elokuuta 2005 La Rochelle) oli ranskalainen 400 metrin juoksija ja olympiavoittaja. Ennen Méxicon 1968 olympialaisia Colette Bessonin ennätys 400 metrin juoksussa oli 53,8. Olympiaradalla hän juoksi alkuerässä ajan 53,1 ja välierässä 53,6, ja finaalin hän voitti Euroopan ennätyksellä 52,0. Ateenan EM-kisoissa 1969 Besson juoksi kaksi maailmanennätystä mutta ei voittanut yhtään kultamitalia: 400 metrin juoksun voitti hänen maannaisensa Nicole Duclos molempien juostessa ME-ajan 51,7, ja ensi kertaa arvokisojen ohjelmassa olleessa 4 × 400 metrin viestissä Ison-Britannian Lillian Board oli maalissa niukasti ennen Ranskan ankkurina juossutta Bessonia. Molemmat maat saivat nimiinsä ME-ajan 3.30,8. Helsingin EM-kisoissa 1971 Besson sijoittui 400 metrillä seitsemänneksi, ja viesti päättyi keskeytykseen. Münchenin 1972 olympialaisissa Besson karsiutui 400 metrin toisissa alkuerissä ja sijoittui 4 × 400 metrin viestissä Ranskan joukkueen toisen osuuden juoksijana neljänneksi. Sisäratojen EM-kilpailuissa Besson voitti kultaa 400 metrillä ja 4×1 kierroksen viestissä Belgradissa 1969 sekä 1+2+3+4 kierroksen viestissä Wienissä 1970. Ranskan mestaruuden hän voitti ulkoradoilla 400 metrillä vuosina 1968 ja 1971 ja 800 metrillä vuonna 1970 sekä sisäradoilla 400 metrillä vuonna 1972, 800 metrillä vuonna 1973 ja 1 500 metrillä vuonna 1976. Lisäksi hän voitti Ranskan maastojuoksumestaruuden vuonna 1971. ==Saavutukset== * Olympiakultaa 400 metrillä Méxicossa 1968 (tulos 52,0) * Olympiakisoissa neljäs 4 × 400 metrin viestissä Münchenissä 1972 (tulos 3.27,5) * EM-hopeaa 400 metrillä Ateenassa 1969 (tulos 51,7 ME) * EM-hopeaa 4 × 400 metrin viestissä Ateenassa 1969 (tulos 3.30,8 ME) * EM-kisoissa seitsemäs 400 metrillä Helsingissä 1971 (tulos 53,7) * EM-hallikultaa 400 metrillä 1969 ==Henkilökohtaiset ennätykset== * 100 metriä: 11,7 (1968) * 200 metriä: 23,4 (1969) * 400 metriä: 51,7 (1969) * 800 metriä: 2.03,3 (1971) * 1000 metriä: 2.42,6 (1975) * 1500 metriä: 4.25,4 (1975) * 3000 metriä: 9.48,8 (1975) ==Lähteet== * * * * Luokka:Ranskalaiset pikajuoksijat Luokka:Ranskalaiset keskimatkojen juoksijat Luokka:Ranskalaiset olympiavoittajat Luokka:Vuonna 1946 syntyneet Luokka:Vuonna 2005 kuolleet
Raw View

Raw View, aiemmin Photo Raw, oli suomalainen kuvajournalismia ja dokumentaarista valokuvausta käsittelevä aikakauslehti. Lehden päätoimittaja oli Hannamari Shakya (o.s. Rinne). Lehteä kustansi Soul Creations Oy. Lehden ensimmäinen numero ilmestyi 18. lokakuuta 2007. Lehdestä ilmestyi sekä suomen- että englanninkielinen versio, ja se ilmestyi kolme kertaa vuodessa 160-sivuisena. Lehti on palkittu muun muassa Opetusministeriön laatupalkinnolla vuonna 2009.Opetus- ja kulttuuriministeriön tiedote, viitattu 31.10.2014 Vuonna 2016 lehti sai Kultin Vuoden laatulehti -palkinnon.Kultti, uutiset Lehden nimi muuttui marraskuussa 2014 muotoon Raw View, ja samalla se keskittyy taiteellisesta näkökulmasta lähestyviin dokumentaarisiin valokuvaprojekteihin.Jarkko Jokelainen, Raw View ui vastavirtaan, Helsingin Sanomat 31.10.2014 sivu B 1-2 Päätoimittaja Shakyan mukaan lehden kohderyhmä ovat valokuvan sisällöstä kiinnostuneet ihmiset jotka saavat kuvista innoitusta, eivät tekniikkaorientoituneet harrastelijat. Se halusi olla myös selvästi elitistinen, ja sen pyrkimys oli levitä ulkomaille brittiagentin kautta, joka välitti sitä yli 60 maahan. Toimituskuntaan kuului 30 henkeä, myös ulkomaalaisia, joista toistakymmentä oli vapaaehtoisina mukana olevia nimikuvaajia. Lehden viimeinen numero julkaistaan marraskuussa 2017, jonka jälkeen lehteä kustantava Soul Creations Oy keskittyy valokuvakirjojen julkaisemiseen. Syynä lehden lopettamiselle ovat lehden oman tiedotteen mukaan taloudelliset haasteet. Kymmenes ja viimeiseksi jäävä numero on omistettu Suomelle. ==Julkaisuja== * Side/Bond, yhdessä Musta Taide -kustantamon kanssa.Side/Bond, Musta Taide, Aalto.fi ==Lähteet== ==Aiheesta muualla== * Lehden verkkosivusto * Ilkka Karisto, Intohimoinen lehdentekijä, Journalisti Luokka:Suomalaiset valokuvauslehdet
Raw

Raw voi tarkoittaa ainakin seuraavia asioita: * Eddie Murphy lavalla (Eddie Murphy Raw), vuoden 1987 stand up -komiikkaelokuva * Photo Raw, aikakauslehti * Raw, kuvatiedostomuoto * Raw, Julia Ducournaun ohjaama kauhudraamaelokuva vuodelta 2016 * Raw, White Tigerin albumi vuodelta 1996 * Raw, Sex Pistolsin albumi vuodelta 1997 * Raw, ZZ Topin albumi vuodelta 2022 * WWE Raw, showpainiohjelma.
Qızılorda

Qızılorda (, ), aiemmin Kyzyl-Orda (), on kaupunki Kazakstanin eteläosassa, Syrdarjan pohjoisrannalla. Se on Qızılordan alueen pääkaupunki. Kaupungin asukasmäärksi arvioitiin 201 719 (2012). ==Historia== Qızılorda perustettiin 1820 Kokandin kaanikunnan linnakkeeksi suojaamaan Ak-Metšetin kaupunkia (, suom. valkoinen moskeija). Venäläiset joukot valtasivat kaupungin kenraali Vasili Perovskin johdolla 1853. Kokandin kaanikunta kaatui 1876. Venäläiset nimesivät linnakkeen Fort Perovskiksi ('Perovskin linnake'). Vuodesta 1867 kaupungin nimi oli Perovsk, vuonna 1920 se nimettiin uudelleen Ak-Metšetiksi. 1925 kaupunki nimettiin jälleen uudelleen, tällä kertaa nimeksi tuli Kyzyl- Orda, joka tulee kazakin kielestä ja tarkoittaa punaista pääkaupunkia; vuosina 1925–1929 kaupunki toimikin Kazakstanin pääkaupunkina. Ukrainan yhdistetty valtionyliopisto toimi evakossa Qızılordassa sotavuosina 1942–1943. ==Nykyään== Metalliteollisuutta, selluloosa- ja paperitehdas, rakennusteollisuutta. Pien- ja elintarviketeollisuutta. Maataloudessa riisintuotannon keskus, joka on tunnettu myös meloneistaan. Kaupungin nähtävyyksiin kuuluvat ortodoksinen Kristus Vapahtajan kirkko 1800-luvulta, Aitbajan moskeija (1878). Kaupungin eteläpuolella on pato Syrdarjan vesivoimaloineen. Pedagoginen instituutti, kaksi teatteria, kotiseutumuseo. Kaupunki on liikenteellisesti merkittävä. Sen kautta kulkee Kazakstanin eteläinen päärata. Tšeljabinskista saapuva eurooppatie E123 kulkee kaupungin läpi ja jatkaa etelässä muun muassa Taškentiin ja Dušanbeen. Lisäksi kaupunkiin saapuvat eurooppatiet E38 ja E004. Myös lentokenttä. ===Väestön kehitys=== * 150 425 (1989) * 157 364 (1999) * 188 682 (2009) * 201 719 (2012, arvio) Kuva:Qyzylorda station.jpg| Rautatieasema Kuva:Мечеть Айтбая, Кызылорда, 2009.jpg| Aitbain moskeija Qızılordassa. Kuva:Казанская церковь, Кызылорда, 2009.jpg|Qızılordan Kazanin kirkko. Kuva:Казанская церковь, Кызылорда, 2009, интерьер.jpg|Sisänäkymä Kazanin kirkosta. == Lähteet == ==Aiheesta muualla== Luokka:Kazakstanin kaupungit Luokka:Qızılordan alue
Nicholas Liverpool

Nicholas Joseph Orville Liverpool (9. syyskuuta 1934 Grand Bay, Dominica – 1. kesäkuuta 2015 Miami, Florida, Yhdysvallat) oli dominicalainen poliitikko. Hän oli maansa presidentti 2. lokakuuta 2003 – 2012. Liverpool valmistui Hullin yliopistosta vuonna 1957. Hän opiskeli pääaineenaan lakitiedettä ja sai lakimiehen oikeudet 1961. Vuonna 1965 Liverpool valmistui filosofian tohtoriksi Sheffieldin yliopistosta. Liverpool toimi Dominican Yhdysvaltain suurlähettiläänä 1998–2001. Hänestä tuli Dominican kahdeksas presidentti vuonna 2003 ja hänet valittiin toiselle kaudelle vuonna 2008. Liverpool kuoli 80-vuotiaana Miamissa, jossa hän oli ollut hoidettavana. ==Lähteet== ==Aiheesta muualla== Luokka:Dominican presidentit Luokka:Vuonna 1934 syntyneet Luokka:Vuonna 2015 kuolleet
Impossible Princess

Impossible Princess on Kylie Minoguen kuudes albumi. Albumin nimi vaihdettiin viime tingassa Kylie Minogueksi sillä Walesin Prinsessa Dianan kuoleman seurauksena Kylie ei haluttu julkaista pitkäsoittoaan nimellä Impossible princess. Prinsessa oli yksi Kylien tärkeimmistä ystävistä, ja Kylie puhuu Dianan kuolemasta mm. vuonna 1997 tehdyssä dokumentissa. Impossible princess/Kylie Minogue on ainoa albumi joka on täysin Kylie Minoguen näkemyksien mukaan tuotettu ja kirjoitettu albumi. Se floppasi ja myi maailmanlaajuisesti 300 000 kappaletta joista n. 100 000 kappaletta myytiin pelkästään Britanniassa. Tällä albumilla Kylien ura näytti olleen lopullisesti ohi. Albumilla Kylien kanssa yhteistyössä kuullaan mm. Manic Street Preachers yhtyettä. ==Kappaleet== ;Huomioita ==Henkilöstö== *Kylie Minogue - laulu, taustalaulu syntesisaattori *Steve Anderson - urut, piano, kitara, ohjelmointi, jousien johtaminen *James Dean Bradfield - kitara, basso *Geoff Bird, Greg Bone - kitara *Livingstone Brown, Steve Walters - basso *Neil Sidwell - trombone *Simon Clarke - saksofoni, huilu *Tim Sanders - saksofoni *Guy Barker, Roddie Lorimer - trumpetti *Martin Loveday - sello *Peter Lale - viulu *Nick Nasmyth - urut, jousien johto *Steve Sidelnyk - rummut, lyömäsoittimet *Sean Moore - rummut *Andy Duncan - lyömäsoittimet *Gavyn Wright – viulu, orkesterin johto *Sally Herbert - jouset *Johnnie Hardy, Bogislaw Kostecki - huilu *Dave Eringa, Will Malone, Gini Ball, Claire Orsler, Jocelyn Pook, Anne Stephenson - jouset *Alan Bremmer - ohjelmointi, audioinsinööri, audiomiksaus *Richard Lowe - miksaus, insinööri *Sunny Lizic, Paul Wright - insinööri *Stephane Sednaoui - valokuvaaja *Farrow Design - taiteellinen johtaja ==Sijoitukset== Lista (1998) Paras sijoitus Israelin albumilista 1 Australian albumilista 4 UK albumilista 10 Saksan albumilista 78 == Aiheesta muualla == * * Albumi Allmusicissa Luokka:Kylie Minoguen albumit Luokka:Vuoden 1995 albumit
Meduusa

Meduusa tai Medusa voi viitata seuraaviin asioihin: * Medusa, käärmehiuksinen hirviö kreikkalaisessa mytologiassa * meduusa, polttiaiseläinten vapaana uiva, suvullisesti lisääntyvä elämänvaihe: ks. polyyppi * meduusat, varsinaiset meduusat (Scyphozoa), meressä elävien polttiaiseläinten luokka * Meduusa, Marvel Comics -kustantamon sarjakuvissa esiintyvä supersankari * Operaatio Meduusa, kanadalaisjohtoinen sotilasoperaatio Afganistanin sodassa 2006 * Meduusa-festivaali, Kymenlaakson ammattikorkeakoulun viestinnän opiskelijoiden järjestämä kulttuuritapahtuma * Medusa, Annie Lennoxin studioalbumi vuodelta 1995 * Medusa, Paradise Lostin studioalbumi vuodelta 2017 * SMS Medusa, saksalainen sotalaiva ensimmäisessä maailmansodassa * 149 Medusa, asteroidi * Madame Meduusa, hahmo Disneyn elokuvassa Pelastuspartio Bernard ja Bianca
Järvenjärvi

Järvenjärvi tarkoittaa seuraavia maantieteellisiä kohteita: * Järvenjärvi, järvi Nokialla * Järvenjärvi, järvi Vaalassa * Järvenjärvi, järvi Ylihärmässä. Luokka:Järvien täsmennyssivut
Kosteikkofrankoliini

Kosteikkofrankoliini (Pternistis swainsonii) on afrikanfrankoliinien sukuun kuuluva aitokanojen heimon kanalintu. Lajin nimesi Andrew Smith vuonna 1836 William Swainsonin kunniaksi. == Koko ja ulkonäkö == Linnun pituus on noin 38 cm. Höyhenpuku on pääosin tummanruskea, vatsapuolella on mustaa kuviointia. Naama ja kurkku ovat punaista höyhenetöntä helttaa. Nokka ja koivet ovat tummanharmaat. Sukupuolet ovat samannäköisiä paitsi että koiraan jaloissa on terävät kannukset. Nuori lintu on puvultaan aikuista himmeämpi ja siltä puuttuu punainen heltta. Ääni on voimakas ja karhea karjaisu. Pesimäajan ulkopuolella laji voi muodostaa pieniä parvia. Sateella se voi hakeutua puun latvuston suojaan. == Esiintyminen == Kosteikkofrankoliini elää eteläisessä Afrikassa noin 1,3 miljoonan neliökilometrin alalla. Lajin kanta on elinvoimainen. == Elinympäristö == Metsät, pensassavannit ja viljelysmaat. == Lisääntyminen == Parit pesivät yksittäin, osassa levinneisyysaluetta 2 kertaa kesässä. Pesä piilotetaan maahan ruohikkoon, mielellään pensaan alle. Naaras munii 4–8 munaa, joita se hautoo noin 3 viikkoa. Poikaset ovat pesäpakoisia ja lentää räpistelevät jo muutaman päivän ikäisinä. == Ravinto == Laji syö enimmäkseen siemeniä ja kasvinosia sekä pieniä selkärangattomia. Parvet voivat vaellella vastakorjatuilla maissipelloilla etsien karisseita siemeniä. == Lähteet == * * Alderton, David & Barrett, Peter 2006: Birds of the World. – Southwater. Kiina. === Viitteet === == Aiheesta muualla == * Kuvia kosteikkofrankoliinista Luokka:Afrikanfrankoliinit
Järvenjärvi (Vaala)

Järvenjärvi on järvi Vaalan kunnassa Pohjois-Pohjanmaalla. Se sijaitsee Järvikylässä Vaalan keskustaajaman ja Oulujoen pohjoispuolella. Järvi on 1,0 kilometriä pitkä ja 500 metriä leveä. Sen pinta-ala on 44,6 hehtaaria ja rantaviivan pituus 2,99 kilometriä. Järvellä on yksi pieni nimetön saari, joka sijaitsee järven koillispäässä. Järven koillisrannat ovat suoperäistä purojen ja ojien rikkomaa aluetta, jonne laskevat Kutujoki ja Tolkanoja. Järvenjärvi laskee Kutujoen eteläpuolelta lähtevää Välijokea pitkin Keskijärveen. Kutujoki saa alkunsa Otermanjärvestä ja Tolkanoja järven pohjoispuolisilta soilta. Rasinsuolta alkunsa saava Rasinoja laskee järven lounaispäähän. Järvellä on noin 10 taloa tai vapaa-ajan asuntoa. Kutuojan ja Välijoen varret sekä järven ranta-alueet ovat luonnontilaisia kosteikkoja. Alueen linnustoon kuuluvat pääasiassa sorsa- ja vesilinnut. Pesimäaikana järvellä tavataan myös kahlaajalintuja. Yleisimmin tavattavia pesiviä lajeja ovat telkkä, tukkasotka, tavi ja haapana. Järvenjärvi sijaitsee Oulujoen vesistössä (vesistöaluetunnus 59) Ylä-Oulujoen alueen (59.2) Otermanjärven alueella (59.62), jonka Kutujoen alueeseen (59.621) se kuuluu. Vedenpinnan korkeus on 112,2 mpy. Järvi laskee Välijokea pitkin Keskijärveen. Välijoen pituus on 900 metriä ja pudotus 0,1 metriä. == Lähteet == Luokka:Vaalan järvet Luokka:Ylä-Oulujoen alue
Piiloraita

Piiloraita on tavallisimmin albumin lopussa oleva musiikkiraita, jota ei ole merkitty albumin kansilehteen tai kappalelistaan. == Piiloraita-tyyppejä == Piiloraita on, kuten mainittu, kappale tai ääniraita, jota ei ole merkitty millään tavalla. Tavallisin tapa piilottaa ääniraita on lisätä se CD-levylle, yleensä albumin viimeisen kappaleen jälkeen. Albumin viimeisen kappaleen jälkeen on jonkin aikaa hiljaista, jonka jälkeen alkaa piiloraita. CD-levylle voidaan myös tehdä niin sanottu 'nollaraita' (HTOA, eli Hidden Track One Audio), täten piilotettu ääniraita on sijoitettu ennen levyn ensimmäistä kappaletta, ja käyttäjä joutuu näin hakemaan raidan käsin; CD-soittimet eivät pysty hakemaan raitaa ennen CD-levylle asetettua aloituspistettä. Myös vinyylilevyillä on julkaistu piiloraitoja. The Beatles -yhtyeen kappale ”Her Majesty” on teknisesti piiloraita, koska sitä ei mainita levyn kannessa eikä kappalelistassa. == Tunnettuja piiloraitoja == Nirvana-yhtyeen levyllä Nevermind kappale ”Endless, Nameless” on piilotettu viimeisen kappaleen jälkeen, kymmenen minuutin hiljaisuuden kohdalla. == Syitä == Raitoja piilotetaan eri syistä, joskus laillisista syistä. Ramones-yhtyeen kappale ”Carbona, not Glue” joutui tavaramerkkikiistaan, ja kappale julkaistiin täten piiloraitana. Clash-yhtyeen kappale ”Train in Vain” löytyy levyltä, mutta sitä ei mainita levyn kannessa. Syy tähän on se, että London Calling -levyn kannet olivat jo painettuja kun päätös lisätä kappale levylle tehtiin. Useimmiten syy piiloraidan lisäykseen on vain humoristinen; levyn tekijä haluaa yllättää kuulijan. == Esimerkkejä == Suomalaisen Kyyria-yhtyeen jokaisella levyllä on piiloraita; ensimmäisen levyn piiloraita on ”In the Night”, toisen levyn piiloraita on lyhyt, puhuttu osuus levyn sanoituksesta, ja yhtyeen kolmannen ja viimeisen levyn piiloraita on kappale ”Agartha”. Luokka:Albumit Luokka:Musiikkikappaleet
Gorgot

Gorgot (, 'kauhistuttavat') olivat kreikkalaisessa mytologiassa naispuolisia hirviöitä, joilla oli terävät hampaat ja hiuksinaan käärmeitä. Se, joka katsoi niitä suoraan silmiin, muuttui kiveksi. Antiikin taiteessa gorgot kuvattiin kasvoiltaan groteskipiirteisiksi naisiksi, joilla saattoi olla kultaiset siivet, karjun torahampaat ja metalliset raatelukynnet. Homeros puhuu ainoastaan yhdestä gorgosta, jonka pää on Athenen kilvessä.Homeros: Odysseia 11.627–636 (engl. käännös). Myös Agamemnonin kilvessä oli kuvattuna Gorgon pää,Homeros: Ilias 11.15–46 (engl. käännös). joka oli varsin suosittu aihe antiikin aikana. Gorgoa esittävää apotropaaista eli pahan karkottamiseen käytettyä symbolia kutsutaan gorgoneioniksi. Hesiodos kasvattaa gorgojen lukumäärän kolmeen – Stheino (voimakas), Euryale (pitkäaskelinen) ja Medusa (kuningatar) – ja kertoo heidän olevan Forkyksen ja Keton tyttäriä. Heidän kotinsa oli läntisen meren kauimmalla laidalla — myöhempien kirjoittajien mukaan Libyassa.Hesiodos: Theogonia ('Jumalten synty') 270–294 (engl. käännös). Apollodoros tukee Hesiodosta siinä, että ainoastaan Medusa oli kuolevainen mutta kaksi muuta sisarta olivat kuolemattomia. Hänen kuvauksensa mukaan kaikki gorgot olivat käärmehiuksisia, ja jos keneen tahansa heistä katsoikin, muuttui kiveksi.Apollodoros: Kirjasto 2.4.2–3 (engl. käännös). Euripideen näytelmässä Gorgo mainitaan Gaian synnyttämäksi hirviöksi, joka luotiin auttamaan titaaneja taistelussa Olympoksen jumalia vastaan mutta jonka Athene surmasi.Euripides: Ion (engl. käännös). Ovidiuksen mukaan ainoastaan Medusalla oli käärmeitä hiuksinaan Athenen kirottua hänet. Medusa oli maannut tämän temppelissä Poseidonin kanssa, joka oli himoinnut Medusaa tämän kultaisten hiusten takia, ja siksi Athene muutti tämän kultaiset kutrit käärmeiksi.Ovidius: Muodonmuutoksia iv.787– (engl. käännös). == Perseus ja Medusa == Serifoksen kuningas Polydektes lähetti Perseuksen noutamaan Medusan päätä häälahjaksi Hippodameialle. Perseus sai Athenelta kiiltävän kilven, jonka avulla hän voisi katsoa Medusaa kivettymättä itse, Hermes antoi sirpin ja nymfit varustivat hänet siivekkäillä sandaaleilla, laukulla ja Haadeen näkymättömäksi tekevällä kypärällä. Perseus etsi gorgoja katsellen kilpensä heijastuksen kautta ja tapasi heidät nukkumasta. Nopeasti hän leikkasi Medusan pään irti, ja haavasta nousivat jättiläinen Khrysaor ja lentävä hevonen Pegasos. Jäljelle jääneet gorgot aloittivat raivoisan takaa-ajon, mutta Perseuksen onnistui paeta kypäränsä avulla. Mukaansa ottaman Medusan pään hän antoi Athenelle, joka asetti sen aigiiseensa, eräänlaiseen kilpeen. == Lähteet == == Aiheesta muualla == Luokka:Kreikkalaisen mytologian taruolennot
Gorgo

Gorgo () voi viitata seuraaviin: * gorgot, kreikkalaisen mytologian hirviöitä * Gorgo, kreikkalaisessa mytologiassa Megareuksen tytär ja Korinthoksen vaimo * Gorgo (600/500-luku eaa.), lyyrinen runoilija * Gorgo (400-luku eaa.), Spartan kuningatar, Kleomenes I:n tytär ja Leonidas I:n vaimo * 681 Gorgo, asteroidi == Lähteet ==
Gorgon

Gorgon voi tarkoittaa seuraavia asioita: * Gorgot, kreikkalaisen taruston hirviöitä * Gorgon, Marvel Comics-kustantamon sarjakuvissa esiintyvä supersankari * Gorgon-hirviö, brittiläinen kauhuelokuva vuodelta 1964 * Jerzy Gorgoń (s. 1949), puolalainen jalkapalloilija ;Britannian kuninkaallinen laivasto *Gorgon-luokka, monitoriluokka *HMS Gorgon (1785), 44-tykkinen viidennen luokan alus *HMS Gorgon (1837), potkurifregatti *HMS Gorgon (1871), Cyclops-luokan monitori *HMS Gorgon (1914), (ex - KNM Nidaros) Gorgon-luokan monitori *HMS Gorgon (J346), Catherine-luokan miinanraivaaja
MD5Sum

MD5Sum on tietokoneohjelma, joka laskee tiedostoista 128-bittisen MD5-tiivisteen, joka ilmoitetaan 32-merkkisenä heksalukuna. Sen avulla voidaan tarkastaa ladattujen tiedostojen, esimerkiksi ISO-levykuvatiedostojen virheettömyys ennen niiden polttamista CD-levylle. ==Yleistä== MD5sum joko tarkastaa tiedoston tarkistussummaa vastaan tai luo tiedostosta tarkistussumman. Tiedoston virheettömyyden tarkistusta varten käyttäjällä täytyy olla myös tiedoston tekijän laskema tarkistusluku, joka löytyy yleensä samasta paikasta kuin ladattava tiedosto, usein MD5SUM-nimisessä tiedostossa. MD5-algoritmia vastaan on viime vuosina kehitetty hyökkäyksiä, eikä sitä voi pitää enää kryptografisesti luotettavana. Se soveltuu kuitenkin edelleen tiedonsiirrossa sattuneiden virheiden havaitsemiseen. ==Käyttö UNIX- ja Windows-ympäristöissä== Ohjelmaa käytetään yleensä komentoriviltä, esim. Windows-ympäristöissä cmd.exe: md5sum -b tiedostonnimi.iso Tällä käskyllä md5sum luo ja tulostaa tarkistussumman, jota voi vertailla tekijän laskemaan. Jos näissä kahdessa on eroa, on tarkasteltavana oleva tiedosto viallinen. Algoritmin ansiosta jo pieni muutos tiedostossa muuttaa tarkastussumman täysin toiseksi, eikä ero jää yhden kirjaimen eroon tarkistuslukujen välillä. Toinen tapa tarkistaa md5sum on: md5sum -c MD5SUMS debian-40r0-i386-netinst.iso: OK Tässä verrattiin Debianin asennustiedoston netistall.iso md5sum:aa tiedostossa olevaan. ==Katso myös== *MD5 *SHA *CRC ==Aiheesta muualla== *MD5SUM-HOWTO *Md5sum Windows-käyttöjärjestelmiin Luokka:GNU Luokka:Unix
Eduard Rüppell

Wilhelm Peter Eduard Simon Rüppell (20. marraskuuta 1794 Frankfurt am Main – 10. joulukuuta 1884 Frankfurt am Main) oli saksalainen luonnontieteilijä ja tutkimusmatkailija. Eduard Rüppell syntyi hyvin varakkaan pankkiirin perheeseen. Hänen isänsä Simon oli Frankfurtissa toimivan Rüppell & Harnier -pankin pääomistaja. Alun perin Eduardista piti tulla kauppias, mutta perintönsä turvin ja matkustettuaan Siinain niemimaalle vuonna 1817 hän ryhtyi luonnontutkijaksi. Hän kävi kasvi- ja eläintieteen luennoilla Pavian ja Genovan yliopistoissa. Ensimmäiselle tutkimusmatkalleen Rüppell lähti vuonna 1821, apulaisenaan kirurgi Michael Hey. He vaelsivat läpi Siinain niemimaan ja saapuivat ensimmäisinä eurooppalaisina Akabanlahdelle. He kävivät Siinainvuorella matkallaan Aleksandriaan. Vuonna 1823 he matkasivat ylös Niiliä Nubiaan keräten lajinäytteitä Ambukolin eteläpuolelta. He palasivat Kairoon 1825. Seuraavaksi he matkasivat kohti Etiopiaa, mutta matka päättyi sairastumisiin Eritrean Massawassa. Rüppell palasi Eurooppaan 1827. Hänen poissa ollessaan Philipp Jakob Cretzschmar oli tuottanut Rüppelin lähettämien näytteiden pohjalta teoksen Atlas zu der Reise im nordlichen Afrika (1826). Vuonna 1830 Rüppell palasi Afrikkaan ja kulki ensimmäisenä eurooppalaisena Etiopian halki. Hän julkaisi matkastaan selvityksen nimeltä Reise in Abyssinien (1838–1840). Rüppell oli ensimmäinen ulkomaalainen, jolle brittiläinen Royal Geographical Society myönsi Patron’s Medal -kunniamerkin hänen saavutuksistaan tutkimusmatkailijana. Rüppell kuvaili ja nimesi lukuisia uusia lintulajeja, muun muassa Passer swainsoniin William Swainsonin kunniaksi. Nykyisin se luetaan tuhkavarpusen alalajiksi. Rüppelin kunniaksi on nimetty mustakurkkukerttu, angolankaija, suomukorppikotka ja hiekkakettu. Hänen tutkimusmatkoiltaan Saksaan lähetetyt täytetyt eläimet muodostivat perustan Frankfurtin Senckenbergmuseolle. Eduard Rüppell on haudattu Frankfurtin päähautausmaalle, jossa hänen hautansa muistomerkkeineen on julistettu suojelukohteeksi. == Aiheesta muualla == Luokka:Saksalaiset ornitologit Luokka:Saksalaiset tutkimusmatkailijat Luokka:Vuonna 1794 syntyneet Luokka:Vuonna 1884 kuolleet
Karin Rabe

Karin Rabe on 1970- ja 1980-luvuilla kilpaillut ruotsalainen suunnistaja. Rabe voitti suunnistuksen MM-kisojen viestissä seitsemän mitalia vuosina 1978–1989. Tähän määrään ei ole pystynyt kukaan muu. Neljä Raben viestimitaleista oli kultaisia. Henkilökohtaisella matkalla hän sai pronssia 1981 ja hopeaa 1987. https://web.archive.org/web/20110823154017/http://old.orientering.no/resultater/vmres.asp Viimeisessä Venlojen juoksussa 1977 Rabe tuli sovussa rinnatusten maaliin Monica Anderssonin kanssa, mutta Andersson julistettiin voittajaksi. Rabe voitti Venlojen viestin Almby IK:n ankkurina vuonna 1983. Tiomila-viestin hän voitti IK Jarlin joukkueessa 1978. ==Saavutukset== ===MM-kisoissa=== * Kongsberg 1978 ** Hopeaa viestissä ** Viides henkilökohtaisella matkalla * Tampere 1979 ** Pronssia viestissä ** Viides henkilökohtaisella matkalla * Thun 1981 ** Kultaa viestissä ** Pronssia henkilökohtaisella matkalla * Zalaegerszeg 1983 ** Kultaa viestissä ** Kahdeksas henkilökohtaisella matkalla * Bendigo 1985 ** Kultaa viestissä ** Viides henkilökohtaisella matkalla * Gérardmer 1987 ** Hopeaa viestissä ** Hopeaa henkilökohtaisella matkalla * Skövde 1989 ** Kultaa viestissä ** Seitsemäs henkilökohtaisella matkalla ===Muita saavutuksia=== * Tiomila-viestin voitto 1978 (IK Jarl) * Venlojen viestin voitto 1983 (Almby IK) * Venlojen juoksussa toinen 1977 == Lähteet == Luokka:Ruotsalaiset suunnistajat Luokka:Syntymävuosi puuttuu Luokka:Elävät henkilöt
GIA

Gia tarkoittaa seuraavia: * gia, erään australialaisen aboriginaaliryhmän jäsen * Gia Carangi, supermalli * Gia, supermalli Gia Marie Carangista kertova elokuva vuodelta 1998. ==Organisaatioita== GIA tarkoittaa myös seuraavia organisaatioita: * Aseellinen islamilainen ryhmä (ransk. Groupe Islamique Armé), algerialainen terroristijärjestö * Glasgow'n kansainvälinen lentoasema, GIA (engl. Glasgow International Airport), lentoasema Skotlannissa * Garuda Indonesia Airways, GIA, indonesialainen lentoyhtiö * Ghana International Airlines, GIA, ghanalainen lentoyhtiö * Gaming Intelligence Agency, GIA, toimintansa lopettanut videopelien uutispalvelu * GIA Publications, entinen Gregorian Institute of America, katolinen musiikkikustantaja * Gemological Institute of America, GIA, yhdysvaltalainen jalokiviopin tutkimus- ja koulutusorganisaatio.
Kevätkaihonkukka

Kevätkaihonkukka (Omphalodes verna) on lemmikkejä muistuttava puutarhakasvi.Luontoportti: Kevätkaihonkukka (Omphalodes verna) == Ulkonäkö ja koko == Kevätkaihonkukka kasvaa 15–20 senttimetrin korkuiseksi. Sen herttamaiset lehdet muistuttavat orvokkien lehtiä ja kukat 8–10 mm leveitä muistuttavat lemmikkien kukkia. Sen erottaa lemmikeistä siitä, että lemmikkien varsi ja lehdet ovat nukkamaisen karvan peitossa.Den virtuella floran == Levinneisyys == Kevätkaihonkukka kasvaa villinä Keski- ja Etelä-Euroopassa. Suomessa se on koristekasvi ja joskus viljelykarkulainen. == Lähteet == == Aiheesta muualla == * Kasviatlas 2020: Kevätkaihonkukan (Omphalodes verna) levinneisyys Suomessa. * Pinkka – Lajintuntemuksen oppimisympäristö: Kevätkaihonkukka (Omphalodes verna) * Puutarha.net: Kevätkaihonkukka (Omphalodes verna) Luokka:Lemmikkikasvit